open-index/open-wikipedia-markdown huggingface dataset:
Karol Kolbenheyer

**Karol Kolbenheyer** (* 28. máj 1841, Bielsko† 1. február 1901, Bielsko) bol stredoškolský učiteľ, meteorológ, kartograf, botanik.

## Životopis
Karol (Karl) Kolbenheyer sa narodil v roku 1841 v sliezskom Bielsku (vtedajšie Rakúsko). Pochádzal zo známej nemeckej súkenníckej rodiny pôvodom zo Spiša. Po skončení základnej školy študoval na Evanjelickom gymnáziu v Tešíne a pokračoval na univerzitách vo Viedni a Jene klasickú filológiu (gréčtina a latinčina).

Po štúdiách stredoškolský profesor na štátnom gymnáziu v Levoči (18631868), ktoré opustil po zavedení povinnej výuky maďarčiny. V roku 1868 krátko pôsobil vo Viedni, potom odišiel do Prahy a v rokoch 18691870 bol riaditeľom reálky v Prahe. V rokoch 18701872 učil na štátnom gymnáziu v Těšíne a od roku 1872 28 rokov na novo zriadenom gymnáziu v Bielsku. Okrem klasickej filológie vyučoval aj geografiu, prírodopis a botaniku.

V Bielsku vytvoril meteorologickú stanicu, ktorú od roku 1873 sám viedol a od roku 1897 viedol aj stanicu v útulku na vrchole Kamitzer Platte (poľsky Szyndzielnia) v Sliezkych Beskydoch. Vedecky pracoval v oblasti meteorológie, klimatológie, geografie a botaniky. Z tejto oblasti publikoval viaceré práce. Bol milovníkom a znalcom Vysokých Tatier. Je známy aj ako zakladateľ meteorologickej služby v Tatrách. Preslávil sa meraniami absolútnej nadmorskej výšky tatranských vrcholov a meraní na kartografické účely. Preslávil sa turistickou mapou Tatier *Vysoké Tatry z roku 1876, Késmárk, Karl Kolbenheyer, 1:100000*,. ktorá bola považovaná za jednu z najpresnejších v svojej dobe. Napísal dvoch turistických sprievodcov: Sprievodcu po Tatrách – *Die hohe Tatra* (desať vydaní) a po Beskydách – *Führer durch die Beskiden…* (dve vydania). Títo sprievodcovia prispeli k značnej propagácii cestovného ruchu. Od roku 1866 bol členom Fyziografickej komisie Krakovskej vedeckej spoločnosti a neskôr Akadémie výtvarných umení a vied.

Karol Kolbenheyer zomrel 1. februára 1901 a bol pochovaný na Starom evanjelickom cintoríne v Bielsku.

## Dielo (výber)
* KOLBENHEYER, Karl. *Die Hohe Tatra*. Teschen: Karl Prochaska, 1898.
* KOLBENHEYER, Karl. *Führer durch die Beskiden im Gebiete der Section Bielitz-Biala des Beskiden-Vereines*. Bielitz 1901. Verlag von W. FRÖHLICH, erzh. Hofbuchhandlung (Adolf Hohn).

## Referencie

## Ďalšia literatúra
* 

Kategória:Uhorskí botanici
Kategória:Uhorskí kartografi
Kategória:Uhorskí stredoškolskí pedagógovia
Kategória:Nemeckí botanici
Kategória:Nemeckí kartografi
Kategória:Nemeckí meteorológovia
Kategória:Osobnosti Vysokých Tatier
Kategória:Absolventi Viedenskej univerzity
Kategória:Osobnosti nemeckého pôvodu
Kategória:Osobnosti z Bielsko-Biała
Turistická značkovaná trasa číslo 2416

**Turistická značkovaná trasa číslo 2416** známa aj ako **Chodník kapitána Miloša Uhra** je modrá trasa v Myjavskej pahorkatine a Bielych Karpatoch, ktorá vedie z Lubiny k Holubyho chate na Veľkej Javorine.  Dĺžka trasy je 12,1 km. Turistická trasa je v správe Klubu slovenských turistov.
 __NOTOC__
## Priebeh trasy

## Referencie

## Pozri aj
* Zoznam turistických značkovaných trás v Bielych Karpatoch

## Iné projekty

## Externé odkazy
* Trasa na turistickej mape

2416
2416
2416
Pretlačovanie (tvárnenie)

Spätné pretlačovanie|náhľad
**Pretlačovanie** (iný názov **pretláčanie**) je tvárnenie  materiálu vysokým tlakom, ktorý spôsobí jeho tečenie. Tvárniac nástroj sa nazýva *pretlačovadlo* a výsledný výrobok
výtvarok sa nazýva *prietlačok*. 

## Operácie pretláčania
Pretlačovanie sa podľa STN 22 6001 rozdeľuje na nasledovné operácie:
* *Spätné pretlačovanie* - tvárnený materiál sa premiestňuje proti pohybu nástroja.
* *Dopredné pretlačovanie* - tvárnený materiál sa premiestňuje v smere pohybu nástroja. Je ním možné vytvárať súčiastky do pomeru priemeru k dĺžke až 1:24.
* *Združené pretlačovanie* - tvárnený materiál sa premiestňuje v smere aj proti smeru pohybu nástroja. Používa sa pre tvárnenie výrobkov, ktoré majú dutiny z oboch strán.
* *Stranové pretlačovanie* - tvárnený materiál sa premiestňuje kolmo k smeru pohybu nástroja.
* *Vtlačovanie* - tvarovaný nástroj vniká do materiálu za účelom vytvorenia funkčnej dutiny.

## Pretlačovadlo
Tvárniaci nástroj - pretlačovadlo sa skladá z dvoch častí:
**Prietlačnica* je pevná časť nástroja do ktorej sa vkladá tvárnený materiál. Je v nej vytvorená dutina, ktorú má materiál počas tvárnenia vyplniť.
**Prietlačník* je pohyblivá časť nástroja ktorá tlačí na materiál resp. do neho vniká.

Na pretlačovanie sa používajú kľukové lisy s vysokým zdvihom a presným vedením barana.

## Stupeň deformácie
Stupeň deformácie je definovaný ako pomer redukcie prierezu po pretláčaní k prierezu polotovaru. Prierez sa posudzuje kolmo na smer nástroja:
: Z = \frac{D-d}{D} . 100   
kde:
* **Z** – stupeň deformácie [-]
* **D** – prierez polotovaru [mm2]
* **d** – prierez výrobku [mm2]

## Použitie
Pretlačovanie sa používa najmä na výrobu dutých a rúrkovitých súčastí z materiálov: olovo, cín, meď, hliník, zinok a ich zliatin. Pretlačovať 
možno aj nízkouhlíkové ocele. Medzi je ho výhody patria: skrátenie výrobného času, zníženie nákladov, menší odpad, menší potrebný počet operácií.

Východiskovým polotovarom pre pretlačovanie je zvyčajne malý valec alebo doštička materiálu. Spôsob pretlačovania sa zvolí podľa rozmerov a tvaru výsledného prietlačku. Poda stupňa 
deformácie sa určí počet operácií a veľkosť potrebnej sily. S rastúcim stupňom deformácie sa tvárnený materiál spevňuje a tým narastá aj požiadavka na veľkosť tvárniacej sily. Tvárniaci 
tlak môže dosiahnuť až 3 000 MPa.

## Referencie


Kategória:Tvárnenie
Rešovka

**Rešovka** je potok v geomorfologickom celku Ondavská vrchovina v regióne Šariš v Prešovskom kraji v okrese Bardejov. Je ľavostranným prítokom vodného toku Hrabovec v povodí Sekčova. Má dĺžku .

## Prameň
Pramení v  severovýchodne od vrchu Šipotská hora s  v Ondavskej vrchovine v poľnohospodárskom extraviláne v severnej časti územia obce Rešov v okrese Bardejov v Prešovskom kraji. 

## Opis toku
Od prameňa tečie juhovýchodným smerom cez poľnohospodársky extravilán obce Rešov, preteká cez pole Lán, pri hornom konci intravilánu Rešova mení smer na juh a vteká do intravilánu, v  priberá bezmenný pravostranný prítok pritekajúci z východného svahu Šipotskej hory, v  vteká do poľnohospodárskeho extravilánu. Meandruje, v  priberá pravostranný bezmenný prítok pritekajúci z poľa Záhumnie, v  priberá ľavostranný bezmenný prítok pritekajúci z pasienka Krčmovka, obmýva úpätie lesa Na dieliky, v  priberá ľavostranný bezmenný prítok, v  priberá pravostranný bezmenný prítok, pravým brehom obmýva lúku aj pole aj les Gadov laz. V  vteká na obecnú hranicu medzi Rešovom a obcou Kobyly, tečie po obecnej hranici, priberá dva ľavostranné bezmenné prítoky v  a v , v  opúšťa obecnú hranicu a vteká na územie obce Tročany. Ľavým brehom obmýva les Zadná Brána a les Mláky, pravým brehom obmýva úpätie vrchu a lesa Dukance a les Hrabiny, v  priberá ľavostranný bezmenný prítok pritekajúci spod lesa Starý stavenec, pravým brehom obmýva les Buková, ľavým brehom obmýva les Kopanec. Meandruje, v  priberá ľavostranný bezmenný prítok, preteká cez dolnú časť intravilánu obce Tročany, vteká na obecnú hranicu medzi Tročanmi a Janovcami, tečie po hranici a v  v extraviláne na hranici obcí Tročany a Janovce ústi do vodného toku Hrabovec ako jeho ľavostranný prítok. Vodný tok Hrabovec ďalej ústi do Sekčova. Pramení a preteká na území obce Rešov, ďalej preteká územím obcí Kobyly, Tročany a Janovce a na hranici posledných dvoch menovaných obcí ústi v okrese Bardejov v Prešovskom kraji. Nemá dôležitejší prítok.

## Pôvod názvu
Názov vodného toku má pôvod v názve obce Rešov, na území ktorej potok pramení a v svojej hornej časti toku tečie. Vývoj názvu obce: 1454 *Ressew*, 1773 *Ressow*, 1786 *Ressow*, 1808 *Řessuw*, *Reszow*, 1920 *Rešov*. Z názvu obce rozšírením o formant *-ka* bolo utvorené jednoslovné hydronymum *Rešovka* ako súčasť početnej skupiny názvov v slovenskej toponymii, najmä hydronymii. Vývoj názvov vodného toku podľa dochovaných prameňov: 1820 *Ressuwka B.* (2. vojenské mapovanie, sekcia 41, stĺpec XXXIV), 1852 *Ressuvka Bach* (Katastrálna mapa Tročany, Katastrálna mapa Janovce), 1965 *Rešovka*. Hydronymum Rešovka bolo štandardizované v roku 1975. V súčasnej slovenskej štandardizovanej hydronymii hydronymum Rešovka je jedinečným názvom (marec 2024). 
## Referencie

Kategória:Potoky na Slovensku
Kategória:Vodné toky v Ondavskej vrchovine
Kategória:Vodné toky v okrese Bardejov
Kategória:Rešov (okres Bardejov)
Kategória:Kobyly (okres Bardejov)
Kategória:Tročany
Kategória:Janovce
Chrám Vstupu presvätej Bohorodičky do chrámu

**Chrám Vstupu presvätej Bohorodičky do chrámu** môže byť chrám v týchto obciach:

* Bulharsko
** Chrám Vstupu presvätej Bohorodičky do chrámu (Panagiurište)
** Chrám Vstupu presvätej Bohorodičky do chrámu (Plovdiv)
** Chrám Vstupu presvätej Bohorodičky do chrámu (Samokov)
Bodliak sivastý

**Bodliak sivastý** () je horská trváca bylina z čeľade astrovité (*Asteraceae*). Jeho prirodzený areál zahŕňa oblasti strednej až juhovýchodnej Európy a Ukrajinu.

## Opis
Bodliak sivastý je horská, nápadne sivozelená trváca bylina, vysoká 20 až 60 cm. Byľ je krátko vystúpavá až priama, nerozkonárená, riedko pavučinatá, dole je husto olistená, neprerušovane krídlatá, pod úborom bezlistá.

Listy sú v obryse podlhovasté až obrátene vajcovité, na oboch stranách sivozelené, nedelené, s dvakrát ostnito zúbkatým okrajom, sú holé alebo roztrúsene chlpaté. 

Červenofialové kvety sú usporiadané v súkvetí, ktorým je rúrkokvetý úbor. Jednotlivé kvety v úbore sú obojpohlavné, rúrkovité, pravidelné, päťpočetné, dlhé 16 až 18 mm. Tyčinky sú s peľnicami zrastenými do rúrky okolo čnelky. Kalich je voľný, trváci, premenený na chocholec s nedelenými štetinkami, dlhý 10 až 13 mm, slúžiaci na rozširovanie semien vetrom. Semenník je spodný a plodom je nažka, veľká 4 až 5 mm. Zákrov je viacradový, tvorený listeňmi. Vonkajšie a prostredné listene sú v polovici zúžené do podlhovastej tupej špičky, na vrchole háčikovité, vnútorné sú dvakrát dlhšie ako prostredné. Úbory s priemerom 25 až 30 mm sú jednotlivé, na dlhých stopkách a počas kvitnutia sú ovisnuté. 

## Rozšírenie
Areál rozšírenia bodliaka sivastého zahŕňa oblasti strednej až juhovýchodnej Európy a Ukrajinu. Na Slovensku sa vyskytuje od Malých a Bielych Karpát a Považského Inovca na východ po Pieniny, Slovenský kras, Slovenský raj a Branisko. 

## Ekológia
Bodliak sivastý obľubuje horské a subalpínske sutiny a svahové lúky. Kvitne od júna do septembra. 

## Galéria

Carduus defloratus Sturm12.jpg | Ilustrácia.

  
## Referencie

## Iné projekty

Kategória:Flóra na Slovensku
sivastý
Kategória:Medonosné rastliny
Kategória:Rastliny s červenými kvetmi
Kategória:Rastliny s fialovými kvetmi
Stredná priemyselná škola informačných technológií Ignáca Gessaya

**Stredná priemyselná škola informačných technológií [[Ignác Gessay|Ignáca Gessaya]]** (takisto známa skratkou *SPŠ IT IG*) je škola v Tvrdošíne, ktorá vznikla v roku 1961 s pôvodným názvom *Stredná priemyselná škola elektrotechnická* so sídlom najskôr v Nižnej a od roku 1968 v novopostavenej budove v Tvrdošíne na sídlisku Medvedzie. Škola je pomenovaná podľa novinára Ignáca Gessaya, tvrdošínskeho rodáka. 

Škola je jediná svojho druhu v regióne Orava. Stratégiou školy je inovovať a prispôsobovať sa vedecko-technickému pokroku zavádzaním do vyučovacieho procesu nové softvérové a hardvérové riešenia, digitálne technológie a počítačové siete. To potvrdzuje aj moderné technologické vybavenie mnohých učební. Podľa hodnotení INEKO školského roku 2023/2024 je škola tretia najlepšia stredná odborná škola v Oravskom regióne s indexom 6,7.

Podľa rozhodnutia krajských poslancov ŽSK v roku 2025 bude škola podliehať zlučovaniu škôl v rámci okresu Tvrdošín: Gymnázia Tvrdošín a Strednej odbornej školy lesníckej Tvrdošín. Rozhodnutie o zlučovaní je kritizované školami a ich vedením. Kritizovaný je takisto aj relatívne krátky čas určený na uskutočnenie zlučovania. ŽSK avizovalo, že žiadne školy nebudú zrušené.

## História školy
Korene vzniku školy siahajú do 60-tych rokov:
* 1961vznik Strednej priemyselnej školy elektrotechnickej, sídlo v Nižnej nad Oravou
* 2022premenovanie školy na Stredná škola informačných technológií Ignáca Gessaya (pôvodný názov bol Spojená škola, Sídl. Medvedzie I.)

## Referencie


## Externé odkazy
* Stránka školy

Kategória:Stredné odborné školy na Slovensku
Kategória:Tvrdošín
Kategória:Školy v okrese Tvrdošín
96th Academy Awards

**96th Academy Awards**, ľudovo **96. udeľovanie Oscarov**, bola slávnostná ceremónia udeľovania cien Akadémiou filmových umení a vied, na ktorej boli ocenené najlepšie filmy za rok 2023. Ceremónia sa skutočnila 10. marca 2024 v divadle Dolby Theatre v Hollywoode v Los Angeles, Kalifornii. Oscary, ktoré sa udelovali v 23 kategóriách, moderoval po štvrtýkrát Jimmy Kimmel a vysielala americká stanica ABC. 

Nominácie na Oscary boli oznámené 23. januára 2024. *[[Oppenheimer (film)|Oppenheimer]]* získal 13 nominácii, nasledovalo *[[Chudiatko (film)|Chudiatko]]* s 11 a Vrahovia mesiaca kvetov s 10 nomináciami.

*Oppenheimer* získal popredných sedem ocenení, vrátane ceny za najlepší film. Ďalšími hlavnými víťazmi bol film *Chudiatko* so štyrmi oceneniami a *Zóna záujmu* s dvoma. Americká fikcia *Anatómia pádu*, *Barbie*, *Chlapec a volavka*, *Godzilla Minus One*, *Zimné prázdniny*, *The Last Repair Shop*, 20 dní v Mariupole, *WAR IS OVER! Inspired by the Music of John and Yoko* a *The Wonderful Story of Henry Sugar* získali po jednom Oscarovi.

## Ocenení a nominovaní

### Ostatné nominácie

## Referencie

## Externé odkazy
* Oficiálna stránka

Kategória:Oscar
Kategória:2024 v USA
Nakadžima B5N

**Nakadžima B5N** (), v spojeneckom kóde označenie **Kate**, bolo japonské torpédové a bombardovacie lietadlo používané počas druhej svetovej vojny.   

## Dizajn a vývoj
Stroj navrhol Kasudži Nakamura. Požiadavky na konštrukciu nového torpédového bombardéru dalo japonské námorníctvo v roku 1935. B5N malo nahradiť zastaralé lietalo Jokosuku B4Y. Prvý prototyp vzlietol v roku 1937.

Počas druhej čínsko-japonskej vojny sa objavilo niekoľko slabín lietadla. Medzi ne patrila nedostatočná ochrana palivových nádrží.

## Prevádzková história
Lietadlo B5N bolo používané ako palubné lietadlo a výnimočne ako pozemný bombardér. Stroj mal trojčlennú posádku, pozostávajúcu z pilota, navigátora (bombometčíka, pozorovateľa a radistu v jednej osobe) a strelca palubného guľometu.

Prvý krát sa nakadžima B5N1 objavila v boji v roku 1938. Zohrala aj hlavnú úlohu pri útoku na Pearl Harbor.

náhľad|Zostrelená Nakadžima B5N
## Varianty
* **Typ K**: Prototyp
* **B5N 1**: Prvý sériový model
* **B5N1-K**: Cvičné lietadlá
* **B5N2**: Vylepšená verzia

## Špecifikácia ( Nakadžima B5N2)
náhľad|Špecifikácia Nakadžima B5N1

### Všeobecné charakteristiky
* *Posádka:* 3
* *Dĺžka:* 10,3 m
* *Rozpätie:* 15,5 m
* *Výška:* 3,7 m
* *Plocha krídla:* 37,7 m2
* *Prázdna hmotnosť:* 2 279 kg
* *Hrubá hmotnosť:* 3 800 kg
* *Maximálna vzletová hmotnosť:* 4 100 kg
* *Motor:* 1x Nakadžima Sakae 
náhľad|Zameriavač typu 88, páka na uvoľnenie torpéda na ručné uvoľnenie bomby z Nakajima B5N2 "Kate" v múzeu letectva Pearl Harbor

### Výkon

* *Maximálna rýchlosť:* 378 km/h vo výške 3 600 m
* *Cestovná rýchlosť:* 259 km/h vo výške 3 000 m
* *Dosah:* 978 km
* *Servisný strop:* 8 260 m
* *Rýchlosť stúpania:* 6,5 m/s

### Výzbroj

* *Zbrane:* 1 x 7,7 mm guľomet Typ 92 zásoba 97 nábojov 2 x guľomet Typ 97 v krídlach.
* *Bomby:* 1 x 800 kg torpédo typu 91 alebo 800 kg bômb

## Iné projekty

## Zdroj

Kategória:Japonské bombardovacie lietadlá
Kategória:Lietadlá druhej svetovej vojny
Kategória:Lietadlá Nakadžima
1,8-bis(dimetylamino)naftalén

**1,8-bis(dimetylamino)naftalén** (**DMAN**) je organická zlúčenina so vzorcom C10H6[N(CH3)2]2, ktorá sa predávaná pod názvom **protónová špongia** (angl. Proton sponge®). Patrí mezi perinaftalény, teda 1,8-disubstituované deriváty naftalénu. Je veľmi silnou zásadou zo stérických dôvodov. Pnutie vyvolané stérickým a elektrostatickým odpudzovaním dimetylaminoskupín sa zmení na pozitívnu interakciu naviazaním jedného protónu symetrickou vodíkovou väzbou. Jedna molekula DMAN viaže iba jeden protón, takto vzniknutý amóniový ión je stabilizovaný neväzbovým elektrónovým párom vedľajšej neprotónovanej dimetylaminoskupiny.

p''K''<sub>a</sub> konjugovanej kyseliny protónovej špongie vo vodnom roztoku je 12,34, čo z nej robí jednu z najsilnejších organických zásad.

## Využitie
Stanislaw F. Wnuk využil protónovú špongiu ako bázu pri fosforylácii derivátov nukleozidov na nukleotidy. Michal Hocek použil protónovú špongiu na zabránenie kyslo katalyzovanej epimerizácii v benzylovej polohe nukleozidov počas fosforylačnej reakcie za vzniku nukleozidtrifosfátov.

## Referencie


Kategória:Reagencie pre organickú chémiu
Kategória:Dimetylaminozlúčeniny
Kategória:Naftylamíny
Kategória:Diamíny
Rotačné kovanie

**Rotačné kovanie** je špeciálna forma strojového kovania. Vyrábajú sa ním valcové alebo kužeľové výkovky rotačného tvaru. Kovanie sa vykonáva mnohými údermi protibežných zápustiek, ktorú sú uložené v kovacej hlave. Zápustky v kovacej hlave rotujú okolo súosovo vloženého výkovku. Sú v nej uložené tak, aby sa mohli radiálne posúvať. Odstredivá sila ich odtláča od materiálu smerom k vonkajšiemu prstencu kovacej hlavy. Na vnútornom obvode tohoto prstenca sú vložené valčeky, ktoré zápustky odrazia smerom k výkovku. Pri rotačnom kovaní sa dosahuje rýchlosť až 60 úderov za minútu. Rotačné kovanie poskytuje úsporu materiálu, veľkú pracovnú rýchlosť, dobrú kvalitu povrchu výkovku a zlepšenie jeho mechnických vlastností. Medzi nevýhody rotačného kovania patria hluk, potreba výmen a opráv zápustiek a obmedzenie maximálneho priemeru výkovku.

Aj keď má rotačné kovanie špecifiká kovania, názvoslovná norma STN 22 6001 ho nezaraďuje medzi práce kovania ale medzi špeciálne tvárniace práce.

## Referencie


Kovanie,rotačné
Turistická značkovaná trasa číslo 5116

**Turistická značkovaná trasa číslo 5116** je zelená trasa v Bielych Karpatoch, ktorá vedie z Poriadia do Javorníka nad Veličkou.  Dĺžka trasy je 10,3 km. Turistická trasa je v správe Klubu slovenských turistov. 
 __NOTOC__
## Priebeh trasy

## Referencie

## Pozri aj
* Zoznam turistických značkovaných trás v Bielych Karpatoch

## Iné projekty

## Externé odkazy
* Trasa na turistickej mape

5116
5116
5116
Ďurkovec

**Ďurkovec** môže byť:

* vrch v Bukovských vrchoch (), pozri Ďurkovec (vrch)
* potok v Šarišskej vrchovine, pozri Ďurkovec (prítok Svinky)
* lokalita v Slovenskom raji, pozri Ďurkovec (Slovenský raj)
Guy Chambers

**Guy Antony Chambers** (* 12. január 1963, Londýn, Spojené kráľovstvo) je anglický skladateľ a producent hudby, známy svojou dlhoročnou umeleckou spoluprácou s Robbie Williamsom. 

## Spolupráca s Robbie Williamsom
Chambers spolupracoval ako skladateľ a producent na prvých piatich albumoch Robbieho Williamsa. Všetky sa umiestnili na prvej pozícii v britskom rebríčku a dosiahli globálne predaje viac ako 40 miliónov kópií. Chambers napísal väčšinu najznámejších piesní Williamsa, vrátane „Rock DJ“, „Feel“, „Millenium“, „Let Me Entertain You“ a „Angels“.

## Ostatné spolupráce
Chambers a Williams ukončili svoju spoluprácu po nahrávaní piateho albumu *Escapology* v roku 2002. Následne pracoval s umelcami ako INXS, pričom produkoval a napísal piesne pre ich album *[[Switch (INXS)|Switch]]* z roku 2005.

Chambers tiež napísal piesne pre londýnsku pop rockovú skupinu Busted, ako „Fake and Better Than This“ z ich druhého albumu A *Present For Everyone*.

V roku 2022 spolupracoval Chambers s rakúskym hudobníkom Tricksterom na písaní a produkcii vianočnej skladby plnej nadávok, ktorá odrážala napätie a stres toho roku (a ktorá sa stala virálnou).

## Referencie

Kategória:Anglickí hudobní skladatelia
Kategória:Anglickí hudobní producenti
Kategória:Osobnosti z Londýna
Poludnie proti Putinovi

náhľad|Logo akcie
**Poludnie proti Putinovi** () je pokojná protestná akcia plánovaná na posledný deň ruských prezidentských volieb v roku 2024, teda na 12. hodinu dňa 17. marca. Ruskí občania, ktorí nepodporujú Vladimíra Putina, sa počas nej majú dostaviť naraz do volebných miestností. Voliť môžu kohokoľvek okrem Putina, alebo pokiaľ v režimom riadených voľbách nevidia zmysel, volebný lístok znehodnotiť alebo nehlasovať vôbec.

Výzva k tejto akcii bola posledným politickým vyhlásením opozičného politika Alexeja Navaľného, než zomrel vo februári 2024 vo väzení. Denník Novaja Gazeta akciu označil za „politický testament Navaľného“.

## Pozadie
Autorom akcie *Poludnie proti Putinovi* je politik Maxim Reznik. Alexej Navaľnyj vo februári vyzval Rusov, aby sa tejto akcie zúčastnili. Podľa ekonóma Sergeja Gurijeva nebudú v prezidentských voľbách žiadni kandidáti, ktorí by boli lepší alebo horší, ale iba jeden veľmi zlý kandidát.

Akciu podporili okrem iného podnikateľ Michail Chodorkovskij, politik Dmitrij Gudkov, väznený politik Vladimir Vladimirovič Kara-Murza, ekonóm Sergej Gurijev, politik Leonid Gozman, politička a aktivistka Ljubov Sobolová, politologička Jekaterina Schulmannová, publicista Viktor Šenderovič, novinár Lev Ponomarjov.

Alexej Navaľnyj opísal akciu ako bezpečný a legálny spôsob, ako vyjadriť svoj protest. Neexistuje podľa neho spôsob, ako takúto akciu zastaviť. *„Bude to celonárodný protest proti Putinovi, blízko miesta, kde žijete. Môže naň prísť každý, kdekoľvek. Budú sa ho môcť zúčastniť milióny ľudí. A desiatky miliónov ľudí toho budú môcť byť svedkami,“* uviedol Navaľnyj. Účasť na poludnie je podľa neho tradične vysoká, takže je „jednoducho nemožné“ rozpoznať, kto prišiel hlasovať proti Putinovi.

Akcia s názvom *Poludnie proti Putinovi* má byť podľa Navaľného aj vyjadrením nesúhlasu s elektronickým hlasovaním, ktoré režimu umožní ľahšie falšovanie výsledkov.

*„Putin zariadi akýkoľvek výsledok, ktorý sa mu páči, aj 80 či 180 percent. My stále môžeme tieto takzvané voľby využiť proti nemu... Musíme využiť deň volieb na to, aby sme ukázali, že existujeme, že je nás veľa, že sme skutoční ľudia a sme proti Putinovi,"* povedela vdova Julija Navaľná.

Dňa 28. februára pripravil ľudskoprávny aktivista Lev Ponomarjov a jeho kolegovia manifest občianskeho hnutia „Mier. Pokrok. Ľudské práva“. Manifest okrem iného vyzýva k tomu, aby bola účasť na akcii *Poludnia proti Putinovi* naozaj vysoká: *"Iba masová účasť dáva šancu ovplyvniť situáciu. Zabezpečme teda, aby celé Rusko stálo v rade pri volebných miestnostiach a celý svet to videl."*

## Referencie


## Iné projekty

## Externé odkazy
* 

## Zdroj

Kategória:Politika v Rusku
Pichliač bezbyľový

**Pichliač bezbyľový** () je trváca bylina z čeľade astrovité (*Asteraceae*). Prirodzený areál jeho rozšírenia zahŕňa mierne oblasti Európy.

## Opis
Pichliač bezbyľový je trváca bylina bez byle alebo len s veľmi krátkou byľou, ktorá zvyčajne nesie iba jeden kvetný úbor.

Krátkostopkaté listy sú v bohatej prízemnej ružici, v obryse sú podlhovasto kopijovité a perovito strihané. Čepele sú na líci holé, na rube krátko chlpaté.

Purpurové kvety sú usporiadané v súkvetí, ktorým je rúrkokvetý úbor. Jednotlivé kvety v úbore sú obojpohlavné, rúrkovité, pravidelné, päťpočetné. Tyčiniek býva zvyčajne päť, s peľnicami zrastenými do rúrky okolo čnelky. Kalich je voľný, trváci, premenený na chocholec s perovitými štetinkami, slúžiaci na rozširovanie semien vetrom. Semenník je spodný a plodom je nažka. Zákrov pozostáva z listeňov, ktoré sú pritlačené, tupé, holé, fialové, niekedy krátko ostníkaté. Úbory s priemerom do 5 cm sú v strede ružice sediace alebo na konci konárikov jednotlivé.

## Rozšírenie
Areál rozšírenia pichliača bezbyľového zahŕňa Európu od Španielska cez Francúzsko, Nemecko až  po Švédsko a Nórsko. Východná hranica areálu prechádza od Rumunska cez Slovensko, Poľsko a pobaltské štáty.

Na Slovensku sa vyskytuje roztrúsene od Bielych Karpát po Veľkú Fatru.

## Ekológia
Pichliač bezbyľový rastie na lúkach, pasienkoch, medziach, okrajoch lesov a na lesných čistinkách. Obľubuje výhrevné, vysychavé, často vápenaté, humózne, kamenité i hlinité pôdy. Kvitne od júla do septembra.

## Poddruhy
V rámci druhu sú akceptované tieto poddruhy:
*pichliač bezbyľový pravý (*Cirsium acaulon subsp. acaulon*) – Európa. 
**[[Cirsium acaulon subsp. gregarium]]* – Španielsko. 

## Galéria

Cirsium acaule f. caulescens wth honeybee.jpg | Pichliač bezbyľový ako medonosná rastlina.


## Referencie

## Iné projekty

Kategória:Najmenej ohrozené druhy
Kategória:Flóra na Slovensku
bezbyľový
Kategória:Medonosné rastliny
Kategória:Rastliny s purpurovými kvetmi
Ceny Františka Filipovského

[náhľad|[František Filipovský po ktorom je cena pomenovaná.]]

**Ceny Františka Filipovského** sú české dabingové ceny, ktoré sú každoročne udeľované v Přelouči, rodnom meste Františka Filipovského, najlepším tvorcom dabingu. Podľa usporiadateľov majú ceny zlepšiť kvalitu a prestíž českého dabingu a mali by byť stimulom pre prácu tých, ktorí sa na tejto umeleckej disciplíne podieľajú. Ceny sa udeľujú od roku 1994 každoročne tretiu septembrovú sobotu. V roku 2023 sa konal 30. ročník udeľovania cien.

## Kategórie cien

### Celoživotné dielo
Cena za celoživotné majstrovstvá v dabingu:

### Mužský herecký výkon
Cena za najlepší mužský herecký výkon:

### Ženský herecký výkon
Cena za najlepší ženský herecký výkon:

### Celoživotná dabingová tvorba
Cena za celoživotnú mimoriadnu dabingovú tvorbu:

### Cena divákov
Cena divákov za najlepší výkon alebo dielo v dabingu:

## Referencie

## Externé odkazy
* Oficiálny web
* Česká televize

## Zdroj

Kategória:Dabing
Kategória:České ocenenia
Vytoč môjho agenta

***Vytoč môjho agenta*** je slovenský komediálny seriál TV JOJ. Ide o adaptáciu francúzskeho seriálu *Call My Agent!* z roku 2015 vysielanej v televízii France 2. Seriál sa vysielal od 20. marca. Hlavnú postavu stvárni Tomáš Maštalír.

## Obsadenie

## Série

## Časti

### 1. séria (2024)

## Externé odkazy
* 
* Vytoč môjho agenta na TV JOJ

Kategória:Slovenské televízne komediálne seriály
Kategória:Slovenské dramatické televízne seriály
Kategória:Televízne seriály TV JOJ
Kategória:Televízne seriály z roku 2024
Čierťaž (vrch v Bukovských vrchoch)

**Čierťaž** (; ) je vrch v Bukovských vrchoch, krajinnom celku Polonín. Leží na slovensko-poľskej hranici nad obcou Nová Sedlica, približne  východne od Sniny. 

## Poloha
Nachádza sa v severovýchodnej časti Bukovských vrchov, v geomorfologickom podcelku Bukovce. Južná slovenská časť hrebeňa leží v Prešovskom kraji, v okrese Snina a na katastrálnom území obce Nová Sedlica, severná poľská zasahuje do Podkarpatského vojvodstva, powiatu Lesko a gminy Cisna. Najbližším sídlom je južne situovaná Nová Sedlica, juhozápadne sa nachádza Zboj a Ruský Potok, západne Runina, severne Wetlina a juhovýchodne Stužycja. Slovenská časť patrí do Národného parku Poloniny, poľská je súčasťou Bieščadského národného parku. Na vrchol zasahujú hranice prírodnej rezervácie Borsukov vrch a národnej prírodnej rezervácie Stužica.

## Opis
Čierťaž leží v hraničnom hrebeni na severovýchodnom okraji Bukovských vrchov, medzi Čelom () a Kamennou lúkou (). Západným smerom sa nachádza Paportna (), Jarabá skala (), Čelo (), Borsukov vrch () a Minčol (), južným Veľký Bukovec (), Kýčera (), Vyšná Brackaňa (), Kýčera (), Príkry () a Stinská (), východným Kalnica (), Kremenec (), Kamenná lúka (), Hrúbky (), Wielka Rawka () a Mala Rawka () a severným Dil Szelesisty (), Hnatowe Berdo (), Smerek (), Szipowaty () a Jawornik (). Voda z juhozápadných svahov odteká Zbojským potokom do Uličky v povodí Uhu, juhovýchodné odvodňuje rovnako do Uhu Stužická rieka a severné potok Beskidnik do rieky Wetlina v povodí Visly. Vrcholom vedie značená Východokarpatská magistrála. 

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít je ojedinele vidieť okolité vrcholy Bukovských vrchov, blízke vrchy poľských Bieščad a ukrajinských Karpát a Vihorlatské vrchy.

## Prístup
* po  červeno značenej Východokarpatskej magistrále:
** od západu zo Sedla pod Ďurkovcom cez Jarabú skalu
** od juhovýchodu z trojmedzia Kremenec cez Hrúbky
* po  zelenej značke z obce Nová Sedlica

## Referencie

## Pozri aj
* Bukovské vrchy
* Bukovce (geomorfologický podcelok)
* Borsukov vrch (prírodná rezervácia)
* Stužica
* Zoznam vrcholov v Bukovských vrchoch

## Externé odkazy
* Poloha na turistickej mape

Kategória:Vrchy v Bukovských vrchoch
Kategória:Tisícovky na Slovensku
Kategória:Tisícovky v Poľsku
Kategória:Vrchy v okrese Snina
Kategória:Nová Sedlica
Kategória:Vrchy v Podkarpatskom vojvodstve
Sedlo pod Ďurkovcom

**Sedlo pod Ďurkovcom** () je priesmyk v severnom hrebeni Bukovských vrchov, súčasť slovensko-poľskej štátnej hranice. 

## Poloha
Nachádza sa v geomorfologickom podcelku Bukovce, medzi vrchmi Ďurkovec () na východe a Pľaša () na severozápade. V južnej, slovenskej časti patrí do Národného parku Poloniny a národnej prírodnej rezervácie Pľaša s najvyšším 5. stupňom ochrany, v severnej, poľskej do Ciśniańsko-Wetlińskiego Parku Krajobrazowego.

Južné svahy ležia v Prešovskom kraji, okrese Snina a na katastrálnom území obce Runina, severovýchodné zasahujú do poľského Podkarpatského vojvodstva, powiatu Lesko a gminy Cisna. Najbližším sídlom je južne situovaná Runina.

Priesmykom vedie od Duklianskeho priesmyku Východokarpatská magistrála, kopírujúca pohraničný hrebeň cez Kruhliak (), Pľašu () a Jarabú skalu () na Kremenec (). Južne orientované svahy odvodňujú prítoky Uličky do rieky Uh, severné potok Chomów do Wetliny v povodí Visly.

## Prístup
* po  zelenej turistickej značke z obce Runina
* po  červenej značke hraničným hrebeňom Východokarpatskou magistrálou:
** od severozápadu z Kruhliaka cez Pľašu
** od východu z Čierťaže cez Jarabú skalu

## Referencie

## Iné projekty

## Externé odkazy
* Poloha na turistickej mape

Kategória:Sedlá v Bukovských vrchoch
Pastovník

**Pastovník** je potok v geomorfologickom celku Čergov v regióne Šariš v Prešovskom kraji v okrese Bardejov. Je pravostranným prítokom vodného toku Sekčov v povodí Torysy. Má dĺžku .

## Prameň
Pramení v  na severovýchodnom svahu vrchu Čergov s  v geomorfologickom celku Čergov v lesnom extraviláne v juhozápadnom rohu územia obce Hertník v okrese Bardejov v Prešovskom kraji. 

## Opis toku
Od prameňa tečie severovýchodným smerom cez lesný extravilán obce Hertník, ľavým brehom obmýva úpätie lesa Úzka, v  priberá bezmenný ľavostranný prítok v suchom období bez vody, v  priberá ľavostranný prítok Košiar, ľavým brehom obmýva úpätie lesa Črchľa. Pravým brehom obmýva les Soľnisko, v  priberá ľavostranný prítok pritekajúci z lesa Ráztoky v suchom období bez vody, pravým brehom obmýva les Kútiky a les Barce. V  vyteká z lesa do intravilánu Hertníka a zároveň mení smer na východ, preteká cez intravilán a opúšťa ho v , v extraviláne Hertníka pravým brehom obmýva pole Obišiare a ľavým brehom obmýva pole Pastovník, v poli Vyšný mlyn vteká do poľnohospodárskeho extravilánu obce Bartošovce. Mení smer na juhovýchod, ľavým brehom obmýva pole Stavenčík a pole Záhumnie, vteká do intravilánu Bartošoviec a v jeho strede ústi do vodného toku Sekčov ako jeho pravostranný prítok. Vodný tok Sekčov ďalej ústi do Torysy. Pramení a preteká na území obce Hertník, ďalej preteká a ústi na území obce Bartošovce v okrese Bardejov v Prešovskom kraji. Má jeden dôležitejší prítok: Košiar.

## Pôvod názvu
Názov vodného toku má pôvod v názve poľa *Pastovník* v obci Hertník, na obvode ktorého potok tečie. Názov poľa bol bez zmeny prenesený na pomenovanie potoka v podobe jednoslovného hydronyma *Pastovník* ako súčasť početnej skupiny názvov v slovenskej toponymii, najmä hydronymii. Názov poľa *Pastovník* bol motivovaný svojou lokalizáciou v teréne, v ktorom bola v čase pomenovacieho procesu *pastva, pastviny (miesto, kde sa pásol dobytok, prípadne, kde boli ubytovaní pastieri)*. Hydronymum Pastovník bolo štandardizované v roku 1992. V súčasnej slovenskej štandardizovanej hydronymii hydronymum Pastovník je jedinečným názvom (marec 2024). 
## Referencie

Kategória:Potoky na Slovensku
Kategória:Vodné toky v Čergove
Kategória:Vodné toky v okrese Bardejov
Kategória:Hertník
Kategória:Bartošovce
Rebríček FIDE

**Rebríček FIDE** je poradie šachistov na základe ich ELO ratingu. Tento rebríček spravuje a každý mesiac aktualizuje Medzinárodná šachová federácia (FIDE).

## Rebríček hráčov

Rebríček je aktuálny k 1. máju 2025Zdroj: FIDE


## Rebríček federácií
Rebríček je aktuálny k 1. máju 2025Zdroj: FIDE

## Poznámky


## Referencie

## Externé odkazy
* Rozšírený aktualizovaný rebríček viacerých kategórií

Kategória:Šach
Ľuboš Machaj

Mgr. **Ľuboš Machaj** (* 29. apríl 1954, Bratislava) je slovenský rozhlasový a televízny dramaturg a manažér. Od augusta 2022 do júna 2024 pôsobil ako riaditeľ RTVS.

## Životopis
V roku 1978 absolvoval štúdium odboru estetická výchova – slovenský jazyk na Filozofickej fakulte Univerzity Komenského v Bratislave.

V rokoch 19781990 pracoval v Československom rozhlase v Bratislave, najprv ako dramaturg v Hlavnej redakcii hier pre deti a mládež, neskôr ako redaktor a moderátor relácie *[[Pozor, zákruta!]]* a od roku 1984 znova ako dramaturg rozprávkových rozhlasových hier, ktorých dramatizoval viac než 100 a viaceré získali rôzne ocenenia.

V rokoch 19901993 pôsobil ako riaditeľ Medzinárodného domu umenia pre deti Bibiana. V roku 1993 sa stal spolumajiteľom Rádia Twist,  v ktorom zároveň 10 rokov pôsobil ako programový riaditeľ (medzi akcionármi boli aj rodinné väzby, sestra Andreja Hryca Bohdana Machajová bola vtedajšia manželka Ľuboša Machaja).

V rokoch 20032006 bol dramaturgom a neskôr šéfdramaturgom druhého programu v Slovenskej televízii (STV) odkiaľ prešiel na pozíciu riaditeľa sekcie programu Slovenského rozhlasu (SRo). Po zlúčení STV a SRo do Rozhlasu a televízie Slovenska (RTVS) v januári 2011 bol do septembra riaditeľom sekcie programu v televíznej časti. Následne do roku 2013 opäť programovým riaditeľom v rozhlasovej časti. Od roku 2011 spolupracoval aj na príprave programov, napr. *Čo sa stalo* s Robertom Rothom, *Bola raz jedna povesť* alebo *SK Dejiny*.

30. júna 2022 ho poslanci Národnej rady SR zvolili do funkcie generálneho riaditeľa RTVS s päťročným funkčným obdobím od 2. augusta 2022.

Po zmene z RTVS na STVR 1. júla 2024 bol odvolaný a dočasne ho nahradil Igor Slanina, ktorý bol za Jaroslava Rezníka obchodným riaditeľom RTVS.

## Referencie

## Iné projekty

## Externé odkazy
* 
* Spravodajstvo týkajúce sa Ľuboša Machaja na portáli agentúry SITA

Kategória:Osobnosti z Bratislavy
Kategória:Slovenskí rozhlasoví dramaturgovia
Kategória:Slovenskí rozhlasoví redaktori
Kategória:Slovenskí televízni dramaturgovia
Kategória:Slovenskí manažéri
Kategória:Pracovníci Československého rozhlasu
Kategória:Pracovníci Slovenského rozhlasu
Kategória:Pracovníci Slovenskej televízie
Kategória:Riaditelia Rozhlasu a televízie Slovenska
Kategória:Absolventi Filozofickej fakulty Univerzity Komenského v Bratislave
Moja malá princezná

***Moja malá princezná*** () je turecký dramatický seriál, v ktorom hlavné postavy stvárňujú herec Buğra Gülsoy a herečky Leyla Lydia Tuğutlu a Beren Gökyıldız. Na Slovensku seriál vysielala TV Doma od 7. januára 2020 do 26. marca 2020 od pondelka do štvrtka o 20:30 v dvoch častiach za sebou. Následne TV Doma seriál reprízovala od 1. augusta 2022 do 4. októbra 2022.

## Obsadenie

## Dej
Keď sa jedného dňa vráti malá Öykü (*Beren Gökyıldız*) domov zo školy, dom nájde úplne prázdny. Jediné, čo v ňom zostalo, je taška s Öyküinými vecami a list na rozlúčku od jej tety Zeynep (*Elif Verit*), v ktorom spomenie Öyküinho otca Demira (*Buğra Gülsoy*), ktorého má vyhľadať. Malá Öykü nemá inú možnosť, a tak začne hľadať Demira Göktürka. Keď sa ich cesty skrížia, Demir neverí tomu, že má dcéru a Öykü nemôže uveriť tomu, že má za otca takého zlého človeka, ktorý je navyše zlodejom. Demir sa však čoskoro dostane do veľkých problémov a jediným riešením, aby sa nedostal do väzenia, je, že sa právoplatne stane Öyküiným otcom a zákonným zástupcom a bude sa musieť o ňu riadne starať. Medzitým sa Demir a Öykü stretávajú s mladou a krásnou veterinárkou Candan (*Leyla Lydia Tuğutlu*), ktorá Demirovi ihneď padne do oka a Öykü si ju taktiež veľmi obľúbi. Vyzerá to tak, že práve vďaka nej si Demir s Öykü k sebe konečne nájdu cestu...

## Externé odkazy
* 
* Moja malá princeznáoficiálna slovenská webstránka

## Zdroje
* https://www.tv8.com.tr/kizim
* https://www.markiza.sk/relacie/moja-mala-princezna

Kategória:Turecké televízne seriály
Kategória:Televízne seriály z roku 2018
Turistická značkovaná trasa číslo 8125

**Turistická značkovaná trasa číslo 8125** je žltá trasa v Bielych Karpatoch, ktorá vedie z Myjavy k Líščí boudě cez Kamenné vráta. Dĺžka trasy je 11,4 km. Turistická trasa je v správe Klubu slovenských turistov.
 __NOTOC__
## Priebeh trasy

## Referencie

## Pozri aj
* Zoznam turistických značkovaných trás v Myjavskej pahorkatine
* Zoznam turistických značkovaných trás v Bielych Karpatoch

## Iné projekty

## Externé odkazy
* Trasa na turistickej mape

8125
8125
8125
GMM Grammy

**GMM Grammy** () je thajský zábavný a mediálny konglomerát založený v roku 1983. Sídlo spoločnosti je v Bangkoku.

## Hudobné vydavateľstvá
* Genie Records
* Grammy Gold 
* Grammy Big 
* Sanamluang Music
* White Music
* GMMTV Records
* One Music
* Genelab
* Thaidol Music
* White Fox
* GNEST
* YGMM (spoločný podnik s YG Entertainment)

## Televízne kanály
* GMM 25
* One 31

## Rozhlasové stanice
* Chill FM Online
* EFM 94
* Green Wave 106.5 FM
* Hot 91.5 (zatvorené v roku 2013)

## Vydavatelia časopisov
* Image 
* Madame Figaro Magazine
* Her World
* Maxim 
* Attitude
* In Magazine

## Dcérske spoločnosti a divízie
* A-Time Media
* Across the Universe (spoločný podnik s RS Group)
* CHANGE2561
* GDH 559
** Nadao Bangkok
* GMM Bravo
* GMM Channel
* GMM Z
* GMMTV
* The One Enterprise

## Referencie

## Iné projekty

## Externé odkazy
* Oficiálna webstránka

Kategória:Mediálne podniky
Kategória:Hudobné vydavateľstvá
Kategória:Podniky v Thajsku
Kategória:Podniky založené v 1983
Pichliač bezbyľový pravý

**Pichliač bezbyľový pravý** () je takmer bezbyľová trváca bylina z čeľade astrovité (*Asteraceae*). Prirodzený areál jeho rozšírenia zahŕňa mierne oblasti Európy.

## Opis
Pichliač bezbyľový pravý je trváca bylina s byľami vysokými len jeden až dvadsať centimetrov, ktoré nesú iba jeden, zriedka dva kvetné úbory.

Krátkostopkaté listy sú v bohatej prízemnej ružici, v obryse podlhovasto kopijovité, perovito strihané, diely sú sprehýbané, vajcovito, ostnato dvoj až päťzubé. Pokiaľ sú aj byľové listy, tak tie sú podobné ale menšie. Čepele sú na líci holé, na rube páperisté, ostne sú tenké, dlhé 2 až 5 mm.

Purpurové kvety sú usporiadané v súkvetí, ktorým je rúrkokvetý úbor. Jednotlivé kvety v úbore sú obojpohlavné, rúrkovité, pravidelné, päťpočetné. Tyčiniek býva zvyčajne päť, s peľnicami zrastenými do rúrky okolo čnelky. Kalich je voľný, trváci, premenený na chocholec s perovitými štetinkami, slúžiaci na rozširovanie semien vetrom. Semenník je spodný a plodom je nažka veľká 3 až 4 mm. Vajcovitý zákrov pozostáva z listeňov, ktoré sú pritlačené, vnútorné sú čiarkovito kopijovité, končisté, vonkajšie s ostníkmi do 1 mm. Úbory sú v strede ružice sediace alebo na konci konárikov jednotlivé s priemerom do 5 cm, s jedným až tromi podpornými listami.

## Rozšírenie
Areál rozšírenia pichliača bezbyľového pravého zahŕňa Európu od Španielska cez Francúzsko, Nemecko až  po Švédsko a Nórsko. Východná hranica areálu prechádza od Rumunska cez Slovensko, Poľsko a pobaltské štáty.

Na Slovensku sa vyskytuje roztrúsene od Bielych Karpát po Veľkú Fatru.

## Ekológia
Pichliač bezbyľový pravý rastie na lúkach, pasienkoch, medziach, okrajoch lesov a na lesných čistinkách. Obľubuje výhrevné, vysychavé, často vápenaté, humózne, kamenité i hlinité pôdy. Kvitne od júla do septembra.

## Galéria

Cirsium acaule — Flora Batava — Volume v20.jpg | Ilustrácia.

  
## Referencie

## Iné projekty

Kategória:Najmenej ohrozené druhy
Kategória:Flóra na Slovensku
bezbyľový pravý
Kategória:Medonosné rastliny
Kategória:Rastliny s purpurovými kvetmi
Playlist

***Playlist***, štylizované ako ***PLAYLI5T***, je piaty sólový štúdiový album rapera Majka Spirita, ktorý vyšiel 5. mája 2023 iba v online forme na streamovacích platformách.

Na albume hosťujú mená ako Ben Cristovao, Ego, Radikal Chef, Matej Straka, Alan Murin, Kali, Ronie, Yael, Dominika Mirgová a mnohých ďalších, pričom podobne dlhý je aj zoznam producentov.

Album debutoval na 3. mieste v rebríčku SK - ALBUMS - TOP 100.

## Zoznam skladieb

## Umiestnenie v rebríčkoch

## Referencie

## Externé odkazy
* ''Majk Spirit – Playlist'' na Discogs

Kategória:Albumy Majka Spirita
Kategória:Hudobné albumy z 2023
Hrúbky (vrch v Bukovských vrchoch)

**Hrúbky** (; ) sú vrch v Bukovských vrchoch, krajinnom celku Polonín. Leží na slovensko-poľskej hranici nad obcou Nová Sedlica, približne  východne od Sniny. 

## Poloha
Nachádza sa v severovýchodnej časti Bukovských vrchov, v geomorfologickom podcelku Bukovce. Južná slovenská časť hrebeňa leží v Prešovskom kraji, v okrese Snina a na katastrálnom území obce Nová Sedlica, severná poľská zasahuje do Podkarpatského vojvodstva, powiatu Lesko a gminy Cisna. Najbližším sídlom je južne situovaná Nová Sedlica, juhozápadne sa nachádza Zboj a Ruský Potok, západne Runina, severne Wetlina a juhovýchodne Stužycja. Slovenská časť patrí do Národného parku Poloniny a národnej prírodnej rezervácie Stužica, poľská je súčasťou Bieščadského národného parku.

## Opis
Hrúbky ležia v hraničnom hrebeni na severovýchodnom okraji Bukovských vrchov, medzi Čierťažou () a Kamennou lúkou (). Západným smerom sa nachádza Jawornik (), Szipowaty (), Paportna (), Jarabá skala (), Čelo (), Borsukov vrch (), Kýčera (), Minčol () a Veľký Bukovec (), južným Vyšná Brackaňa (), Príkry (), Stinská () a Packova Kýčera (), východným Kalnica (), Kremenec (), Kamenná lúka (), Wielka Rawka () a Mala Rawka () a severným Dil Szelesisty (), Roh (), Hnatowe Berdo () a Smerek (). Voda z južných častí hrebeňa odteká Stužickou riekou do Uhu, severné svahy odvodňuje Górna Solinka do rieky Wetlina v povodí Visly. Vrcholom vedie značená Východokarpatská magistrála. 

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít je ojedinele vidieť okolité vrcholy Bukovských vrchov, Vihorlatské a Slanské vrchy, blízke vrchy poľských Bieščad a ukrajinských Karpát.

## Prístup
* po  červeno značenej Východokarpatskej magistrále:
** od západu z Jarabej skaly cez Čierťaž
** od juhovýchodu z trojmedzia Kremenec cez Kamennú lúku
* po  zelenej značke z obce Nová Sedlica cez Čierťaž

## Referencie

## Pozri aj
* Bukovské vrchy
* Bukovce (geomorfologický podcelok)
* Stužica
* Zoznam vrcholov v Bukovských vrchoch

## Externé odkazy
* Poloha na turistickej mape

Kategória:Vrchy v Bukovských vrchoch
Kategória:Tisícovky na Slovensku
Kategória:Tisícovky v Poľsku
Kategória:Vrchy v okrese Snina
Kategória:Nová Sedlica
Kategória:Vrchy v Podkarpatskom vojvodstve
Karol Kalchbrenner

**Karol Kalchbrenner** (, ) (* 5. máj 1807, Pöttelsdorf† 6. jún 1886, Spišské Vlachy) bol rakúsko-uhorský botanik, mykológ a evanjelický kňaz.

## Životopis
Stredoškolské štúdiá absolvoval v Győri, Pešti, Banskej Štiavnici, Bratislave a Šoproni. Po ukončení štúdia evanjelickej teológie v Šoproni a Halle, kde medzi jeho spolužiakov patril aj Oswald Heer, sa stal v roku 1931 pomocným kňazom u svojho otca v Pešti a následne od roku 1932 pôsobil ako evanjelický kňaz v obci Spišské Vlachy. Vo voľnom čase sa venoval štúdiu gréckych a rímskych autorov, ako aj žánrovej maľbe. V roku 1839 sa kvôli problémom so zrakom vzdáva maľovania. Namiesto neho sa začína zaujímať o záhradkárstvo, ktoré sa od roku 1847 mení na vášeň pre botaniku. V roku 1858 je zvolený za diakona a v roku 1870 za arcidiakona 13 spišských miest. V roku 1881 odchádza na dôchodok.

## Vedecká činnosť
V roku 1847 začína mapovať semenné rastliny spišskej župy. Na popud Fridricha Augusta Hazslinszkého následne prechádza od floristiky k mykológii. Zo samouka sa stal medzinárodne uznávaným mykológom; bol v styku s najväčšími menami svetovej mykológie, akými boli Švéd Elias Magnus Fries, Angličania Miles Joseph Berkeley a Mordecai Cubitt Cooke, Škót Andrew Murray, Francúz Casimir Roumeguère, Rakúšan Ludwig Heufler von Hohenbühel, Nemci Gottlob Ludwig Rabenhorst, Leopold Fuckel, Felix von Thümen a v Austrálii žijúci Ferdinand von Mueller, Talian Giacopo Bresàdola, Juhoafričania Leopold Richard Baur, John Medley Wood a Peter Mac Owen a ďalší.

Medzi jeho najvýznamnejšie počiny patrilo vydanie 60 článkov a opisov viac než 400 húb z Európy, Ázie, Austrálie a Južnej Ameriky. Bol autorom a ilustrátorom diela *Icones Selectae Hymenomycetum Hungariae*, ktoré obsahovalo 1334 druhov mykoflóry. Kalchbrennerove opisy vyšli v Muellerovom diele *Fragmenta Phytographiae Australiae*. Viaceré z jeho článkov, vrátane popisu nových druhov húb a opisu rodu Agaricus v západnej Austrálii, boli v rokoch 1882 a 1883 vydané v Zborníku Linného spoločnosti Nového Južného Walesu.

Bol prijatý za plnoprávneho člena Uhorskej akadémie vied a za dopisovateľa Linného spoločnosti Nového Južného Walesu. Bohužiaľ, väčšina jeho rozsiahlych zbierok bola zničená a iba zlomok sa zachoval dodnes v zbierkach Slovenského národného múzea.

## Nové taxóny
Bol autorom množstva prvých opisov nových druhov húb, pričom štandardnou autorskou skratkou, ktorá sa využíva pri citáciách botanických názvov vytvorených a publikovaných zo strany tohto autora, je *Kalchbr.* Medzi najznámejšie patria:
**[[Amanita effusa]]*
**[[Humidicutis lewelliniae]]*
**[[Lepista caffrorum]]*
**[[Uredo commelinae]]*

Na jeho počesť bolo prívlastkom „kalchbrenneri“, resp. „kalchbrenneriana“ pomenovaných 39 druhov, 1 poddruh, 1 varieta a 1 forma húb. V roku 2002 bol po ňom pomenovaný novovytvorený rod húb *[[Kalchbrenneriella]]*.

## Referencie

Kategória:Uhorskí botanici
Kategória:Uhorskí mykológovia
Kategória:Mykológovia pôsobiaci na území Slovenska
Kategória:Uhorskí evanjelickí kňazi
Sedlo pod Čierťažou

**Sedlo pod Čierťažou** () je priesmyk v hrebeni Bukovských vrchov, súčasť slovensko-poľskej štátnej hranice. 

## Poloha
Nachádza sa v geomorfologickom podcelku Bukovce, medzi vrchmi Čierťaž () na severovýchode a Borsukov vrch () na západe. Juhovýchodná slovenská časť patrí do Národného parku Poloniny a prírodnej rezervácie Borsukov vrch, severozápadná patrí do poľského Bieščadského národného parku.

Slovenská časť patrí do Prešovského kraja, okresu Snina a katastrálneho územia obce Nová Sedlica, severozápadné zasahujú do poľského Podkarpatského vojvodstva, powiatu Lesko a gminy Cisna. Najbližším sídlom je južne situovaná Nová Sedlica.

Priesmykom vedie od Duklianskeho priesmyku Východokarpatská magistrála, kopírujúca pohraničný hrebeň cez Kruhliak (), Pľašu () a Jarabú skalu () na Kremenec (). Juhovýchodné svahy odvodňujú prítoky Zbojského potoka do Uličky v povodí rieky Uh, vodu zo severných potok Beskidnik do Wetliny v povodí Visly.

## Prístup
* po  zelenej turistickej značke z obce Nová Sedlica cez Čierťaž 
* po  červenej značke hraničným hrebeňom Východokarpatskou magistrálou:
** od severozápadu z Jarabej skaly cez Borsukov vrch
** od východu z Kremenca cez Čierťaže

## Referencie

## Externé odkazy
* Poloha na turistickej mape

Kategória:Sedlá v Bukovských vrchoch
Nie sú ľudia

***Nie sú ľudia*** je názov štúdiového albumu, ktorý v roku 2022 vydala hudobná skupina Ventil SK v hudobnom vydavateľstve Musica s.r.o.

Tento album vznikol pod taktovkou producenta Dušana Giertla, pôvodného člena skupiny Ventil RG ako pocta autorovi hudby a pôvodnému spevákovi, gitaristovi Milanovi Tomčalovi a významnému  slovenskému textárovi Danielovi Mikletičovi, dvornému textárovi skupiny Ventil RG.

Krstnými otcami albumu sa stali známi slovenskí hudobníci Jožo Ráž a Ján Baláž.

## Zoznam skladieb

## Výroba albumu
* Norbert Müller – spev
* Ladislav Kováč – bassgitara, spev
* Bohuš Dobál – bicie a perkusie
* Tomáš Kučera – gitary, spev
* Simona Boďová – saxafón, spev
* Dušan Giertl – gitary, synt., piano

hostia
* Marcel Buntaj – bicie, perkusie, beatbox, klavír
* Henry Tóth – gitary

## Referencie

Kategória:Hudobné albumy z 2022